મેરાન્યૂઝ નેટવર્ક.સુરતઃ લિંબાયતના શાહપોર વિસ્તારમાં ટેમ્પો પાર્કિંગના પૈસાની અદાવતમાં મંગળવારે રાત્રે માસિયાઈ ભાઈ સહિત ત્રણ જણા ઉપર માથાભારે ટોળકીએ હોકી, લોખંડના સળિયા, ધારિયા સહિત ઘાતક હથિયારો સાથે જીવલેણ હુમલો કર્યો હતો. જેમાં એક યુવકનું ગંભીર ઇજા પહોંચતા મોત થયું હતું. બનાવ અંગે પોલીસે હત્યાનો ગુનો દાખલ કર્યો છે, પરંતુ મૃતક યુવકના પરિવારજનોએ હત્યારાઓની ધરપકડની માંગ સાથે મૃતદેહ લેવાનો ઈનકાર કર્યો છે.